**Mario Balotelli**|  |
| Asmeniniai duomenys |
| **Pilnas vardas** | Mario Barwuah Balotelli |
| Gimimo data | 1990 m. rugpjūčio 12 d. (33 metai) |
| Gimimo vieta | Palermas, Italija |
| Ūgis | 1,90 m |
| Pravardė | *Super Mario* |
| Klubai |
| Dabar žaidžia | FC Sion |
| **Numeris** | 45 |
| **Pozicija** | puolėjas |
| Profesionalūs klubai\* |
| 2005-20062007-20102010-20132013-20142014-20162015-20162016-201920192019-20202020–20212021–20222022–20232023- | AC LumezzaneInterManchester City FCAC MilanLiverpool FC→AC Milan *(skol.)*OGC Nice Olympique de MarseilleBrescia CalcioA.C. MonzaAdana DemirsporFC SionAdana Demirspor | 2 (0)59 (20)54 (20)43 (26)16 (1)20 (1)61 (33) 12 (8)19 (5)12 (5)33 (18)18 (6)11 (5) |
| Nacionalinė komanda\*\* |
| nuo 2010 | Italija Italija | 36 (14) |
| \* Skaičiuojama tik pasirodymai ir įvarčiai vietinėje lygoje Duomenys 2021 m..
\*\* Nacionalinės komandos pasirodymų irįvarčių duomenys 2018 m.. |

**Marijus Balotelis** (it. *Mario Balotelli*; g. 1990 m. rugpjūčio 12 d.) – iš Ganos kilęs FC Sion klubo ir Italijos rinktinės puolėjas.

Karjera
-------

Gimė Italijoje, imigrantų iš Ganos Barwuah šeimoje. Vaikystėje turėjo sveikatos problemų, tėvai gyveno skurde, todėl buvo atiduotas į prieglaudą. 1993 m. trejų metų vaiką įsivaikino italų Balotelių šeima.

2001 m. Balotelis pradėjo treniruotis regioninės lygos „Lumezzane" klubo jaunimo komandoje, o būdamas 15-os metų debiutavo pagrindinėje komandoje. Talentingu žaidėju susidomėjo FC Barcelona, tačiau jis sudarė kontraktą su Milano „Interu". 2007 m. Balotelis debiutavo pagrindinėje „Intero" komandoje, Serie A varžybose prieš „Cagliari" klubą. Pradžioje jis dažniausiai pasirodydavo po keitimų, bet vėliau gavo žaisti vis daugiau. 2008 m. Balotelis tapo jauniausiu žaidėju, įmušusiu įvartį Čempionų Lygoje (būdamas 18 m. 85 d. – į Famagustos „Anorthosis" vartus). Kilo skandalas, kai žaidėjas ne kartą buvo rasistiškai įžeidinėjamas „Juventus" klubo fanų. Marijus Balotelis įsivėlė į konfliktą su treneriu Žozė Murinijo, buvo kritikuojamas komandos draugų. Ypač didelio atgarsio susilaukė jo pasirodymas vienoje televizijos laidoje vilkint „Inter" priešininkų „AC Milan" marškinėlius.

2010 m. rugpjūčio 13 d. persikėlė į Angliją, Mančesterio „City" klubą, su kuriuo pasirašė trejų metų sutartį.

Iki pat pilnametystės Marijus Balotelis oficialiai buvo laikomas Ganos piliečiu, todėl Italijos jaunimo rinktinėse (U-15, U-17) žaisti negalėjo. Gana kvietė žaidėją rungtyniauti Ganos jaunimo rinktinėse, tačiau jis atsisakė. 2008 m. Balotelis gavo Italijos pilietybę ir buvo pakviestas į Italijos U-21 rinktinę. Su ja dalyvavo 2009 m. Europos U-21 čempionate, ten jis įmušė įvartį Švedijai, bet gavo raudoną kortelę. Italijos vyrų futbolo rinktinėje debiutavo 2010 m. rugpjūčio 10 d. – naujasis italų treneris Čezarė Prandelis pakvietė jį į draugiškas rungtynes prieš Dramblio Kaulo Krantą. Savo pirmąjį įvartį už Italiją įmušė į Lenkijos vartus. Balotelis pakviestas į 2012 m. Europos čempionatą. Pradžioje dėl vietos startinėje sudėtyje jis konkuravo su Antonijumi di Natale, bet netrukus tapo aiškiu italų puolimo lyderiu. Pusfinalio varžybose jis įmušė du įvarčius į Vokietijos vartus.

Žaidėjas pagarsėjo dėl prastos sportinės disciplinos ir įsivėlimo į nuolatinius skandalus (konfliktus su komandos draugais, avarijas, atvirą pinigų švaistymą ir kt.).

2013 m. sausio 30 d. M. Balotelli perėjo į Serie A klubą AC Milan. Jau debiutinėse rungtynėse su Udinese Calcio ekipa Mario pelnė du įvarčius. Šioje ekipoje italas žaidė dvejus metus, per kuriuos sužaidė 43 rungtynes ir pelnė 26 įvarčius.

2014 m. rugpjūčio 21 d. Milano klubas susitarė su Liverpool komanda dėl žaidėjo perleidimo už 16 milijonų svarų mokestį.

2015 m. rugpjūčio 27 d. Liverpool klubas išnuomavo sezonui žaidėją AC Milan klubui.

2016 m. rugpjūčio 31 d. paskutinę perėjimų dieną, paskelbta, kad italas kaip laisvas agentas prisijungia prie OGC Nice klubo.

2019 m. sausį žaidėjas nutraukė sutartį su Nicos klubu ir perėjo į Olympique de Marseille komandą. Marselio klube italas praleido sezoną.

Tapęs laisvu agentu 2019 m. rugpjūčio 18 d. M. Balotelli sugrįžo į Serie A lygą ir prisijungė prie Serie B čempiono Brescia klubo.

Nuo 2020 m. italas yra Serie B lygoje žaidžiančios A.C. Monza komandos narys.

2021 m. liepą M. Balotelis persikėlė į Turkijos „Adana Demirspor" komandą.

2022 m. rugpjūčio 31 d. italas pasirašė dvejų metų sutartį su Šveicarijos „FC Sion" komanda.

Laimėjimai
----------

Internazionale
* Serie A: 2007–08, 2008–09, 2009–10 m.
* Coppa Italia: 2009–10 m.
* Italijos futbolo supertaurė: 2008 m.
* UEFA čempionų lyga: 2009–10 m.

Manchester City
* FA taurė: 2010–11 m.
* Premier League: 2011–12 m.

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Pasaulio čempionatai** |
| Brazilija 2014 | I etapas | 3 | 1 | 2 | 0 | 0 |
| **Žemyno čempionatai** |
| Lenkija-Ukraina 2012 | 2 vieta | 6 | 3 | 2 | 0 | 0 |

Šaltiniai
---------

1. ↑  Mario Balotelli profilis svetainėje National-Football-Teams.com
2. ↑
3. ↑  Roberto Mancini 'so sad' over Mario Balotelli’s Manchester City exit
4. ↑  Mario Balotelli: Liverpool agree £16 m fee for AC Milan striker
5. ↑  The Italian joins on a season-long loan from Liverpool FC
6. ↑  Mario Balotelli completes move from Liverpool to Nice on free transfer
7. ↑  OFFICIAL: Balotelli joins Marseille
8. ↑  Official: Balotelli joins Brescia
9. ↑  BENVENUTO MARIO
10. ↑  „Balotelli completes move to Turkish side Adana Demirspor". *Goal.com*. 7 July 2021. Nuoroda tikrinta 2021-07-07.
11. ↑  „Mario Balotelli débarque en Valais !" (prancūzų). FC Sion. 31 August 2022. Nuoroda tikrinta 31 August 2022.

Nuorodos
--------

* Soccerbase
* TuttoCalciatori.net